Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 214

a) Ingyenes levelezõlap A fiatalok elérésének egyik népszerû eszköze a szórakozóhelyeken, rendezvényeken, kulturális és vendéglátó-ipari egységekben terjesztett ingyenes levelezõlapok (free card). Ezek használata többirányú lehet: — A kártya képeslap oldala arra hívja fel a figyelmet, hogy minden egyes fiatalnak milyen teendõje van, mire és hogyan tud felkészülni az EU-csatlakozás kapcsán. A másik oldalán viszont lehetõség van az írásra és ezen megfogalmazhat olyan kérdést, amely számára még nem világos. Lehetõség van a lapok beküldésére és — amennyiben a feladó feltüntette adatait — a megfelelõ válasz kézhezvételére. Ennek a lehetõségnek azonban két tényezõ jelenthet akadályt: nagy arányú lehet a nem igazából kezelhetõ megjegyzések, kérdések, visszajelzések száma, illetve adott esetben sok munkaerõre lehet szükség a levelezõlapok megválaszolásához. Éppen ezek miatt tûnik reálisabbnak a másik lehetõség. — A kártya képeslap oldala továbbra is változatlan, míg az „írásos” oldalán is információk vannak, illetve lehetõség van a kártya bárki részére történõ elküldésére. Ebben az esetben a képes oldal ösztönzi az EU-portál felkeresését.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes